Държавен вестник, бр. 67, 2009 г., стр. 63

БРОЙ  67 	
Д Ъ Р Ж А В Е Н  В Е С Т Н И К 	
СТР.  63  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-09-582
от 21 юли 2009 г.
На основание чл. 25, ал. 4 от Закона за адми­
нистрацията и чл. 42 от Закона за подпомагане на 
земеделските производители във връзка с чл.  6 и 
приложение ІІІ от Регламент (EO) № 73/2009 на 
Съвета от 19 януари 2009 г. за установяване на 
общи правила за схеми за директно подпомагане в 
рамките на Общата селскостопанска политика и за 
установяване на някои схеми за подпомагане на зе­
меделски стопани, за изменение на регламенти (EО) 
№ 1290/2005, (EО) № 247/2006, (EО) № 378/2007 и за 
отмяна на Регламент (ЕО) № 1782/2003 г. нареждам:
I. Одобрявам условия за поддържане на земята 
в добро земеделско и екологично състояние, като 
определям следните национални стандарти:
1. За опазване на почвата от ерозия:
Национален стандарт 1.1. В земеделското сто­
панство с уникален идентификационен номер и 
обработваеми площи с размери над минималния 
според схемата за подпомагане (1 ха за СЕПП; 0,5 
ха за други) е задължително в общата сеитбооборотна 
площ да се включат минимум 40 % култури със слята 
повърхност с изключение на площи за производство 
на тютюн.
Национален стандарт 1.2. За отглеждане на земе­
делски култури се забранява използването на край­
речни площи на разстояние минимум 5 m от реката.
Национален стандарт 1.3. Задължително е запаз­
ването и поддържането на съществуващите трайни 
тераси в блока на земеделското стопанство и/или 
земеделски парцел и сключването на споразумения 
между земеползвателите на даден физически блок.
2. За запазване на органичното вещество:
Национален стандарт 2.1. На един земеделски 
парцел се забранява монокултурно отглеждане за 
повече от две поредни години на лен, слънчоглед, 
захарно цвекло, грах.
Национален стандарт 2.2. Задължително е стърни­
щата от полски култури да се заорават в почвата за 
създаване на благоприятни условия за трансформиране 
в органично вещество и се забранява тяхното изгаряне.
3. Запазване на структурата на почвата:
Национален стандарт 3.1. Забранява се използване 
на земеделска техника в парцели с преовлажнена 
почва.
4. Осигуряване на минимално ниво на поддръжка 
на естествените местообитания:
Национален стандарт 4.1: Земеделски стопани, 
ползващи постоянно затревени площи (пасища и 
ливади), са длъжни да поддържат минимална гъстота 
от 0,15 животински единици на хектар (ЖЕ/ха) или 
да извършват минимум 1 коситба годишно.
Национален стандарт 4.2. Задължително е посто­
янните пасища и ливади да се почистват от нежелана 
храстовидна растителност. Да се провежда борба с 
агресивни и устойчиви растителни видове – орлова 
папрат (Pteridium aquilinum), чемерика (Veratrum 
spp.), айлант (Ailanthus altissima), аморфа (Amorpha 
fruticosa) и къпина (Rubus fruticosus).
За земеделски земи (затревени площи) с висока 
природна стойност, земите, попадащи в национал­
ната екологична мрежа Натура 2000 и защитените 
територии, в зависимост от завареното положение 
на ливадата или пасището се разрешава да се ос­
тавят мозаечно разположени единични или групи 
дървета храсти и/или синори до 20 % от общата 
затревена площ.
Национален стандарт 4.3. Задължително е да се 
запазват съществуващите полски граници (синори) 
в блока на земеделското стопанство и/или земедел­
ския парцел.
Национален стандарт 4.4. Задължително е опаз­
ването на земеделски площи в близост до гори от 
навлизането на дървесна и храстовидна растител­
ност в тях.
II. Националните стандарти са задължителни за 
изпълнение от всички земеделски стопани, собстве­
ници и/или ползватели на земеделски земи, които 
ще получават подпомагане по различните схеми на 
общата селскостопанска политика (ОСП), допълни­
телните национални плащания и следните мерки от 
Програмата за развитие на селските райони:
1. плащания на земеделски стопани за природни 
ограничения в планински райони;
2. плащания на земеделски стопани за природни 
ограничения в райони, различни от планинските;
3. агроекологични плащания;
4. плащания по НАТУРА 2000 за земи;
5. плащания по НАТУРА 2000 за гори.
III. Условията за поддържане на земята в добро 
земеделско и екологично състояние не отменят за­
дълженията на собствениците или ползвателите на 
земеделски земи по Закона за опазване на земедел­
ските земи, Закона за собствеността и ползването 
на земеделските земи и други нормативни актове.
IV. Тази заповед отменя заповед № РД-09-429 
от 11.07.2008 г. на министъра на земеделието и 
храните.
Министър: В. Цветанов
10356
МИНИСТЕРСТВО
 НА ПРАВОСЪДИЕТО
ЗАПОВЕД № ЛС-04-841
от 16 юли 2009 г.
На основание чл. 655, ал. 2, т. 9 и ал. 3, изр. по­
следно от Търговския закон, чл. 13, ал. 5 от Наредба 
№ 3 от 2005 г. за реда за подбор, квалификация и 
контрол върху синдиците и постъпила молба вх. № 94-
Ю-22 от 14.VІІ.2009 г. от Юлиана Генчева Колева, с 
която моли да бъде изключена от списъка на лицата, 
които могат да бъдат назначавани за синдици в про­
изводства по несъстоятелност, изключвам по нейно 
желание Юлиана Генчева Колева от Сливен, ул. Г. 
С. Раковски 3, от списъка на лицата, които могат 
да бъдат назначавани за синдици в производства по 
несъстоятелност по Търговския закон, утвърден със 
заповед № ЛС-04-72 от 6.ІІ.2006 г. (ДВ, бр. 16 от 2006 г.).
Заповедта подлежи на обжалване по реда на 
Административно-процесуалния кодекс в 14-дневен 
срок от съобщаването.
Министър: М. Тачева
10326